Yinto Encane Esibambelele Ukubunjwa Kukahulumende Womanyano: Mugabe
Kodwa amacele womabili eMDC ayakulandula lokhu esithi zinengi into ezihluphayo ezigoqela udaba lwaboSibalukhulu
UMongameli Robert Mugabe uthi ukudonselana okukhonaphakathi kweMDC leZanu PF phezu kodaba lwezikhundla zabaphathintambo kudaleleCabinet, ludaba oluncane olulakho ukulungisiswa ensukwini ezilutshwanaezilandelayo. UMugabe,yena okhangelelwe ukwethula owakhe umbiko ngolweSine emhlanganweni weUnitedNations General Assembly, wethule amazwi la ngolweSithathu eseNew York ekhulumalentathelizindaba. Uthe udaba oluhluphayo ngolwezikhundla ezine kuphela. Kodwaabazi ngokwenzakalayo bathi lolu ayisilo lodwa udaba oluhluphayo. Bathi olunyeudaba oluhluphayo ngolwezikhundla zaboSibalukhulu bezabelo. Bathinjalo izikhundla ezibangwayo kudale zedlula ezine. UMugabe uveze njalo ukuthiinkulumo phakathi kweZanu PF leMDC ziyaqhubeka eHarare laloba yena engekho,okuyinto elandulwa ngamacele womabili eMDC, esithi inkulumo lezi zimelele yenaukuthi aphindele elizweni. UMnuSam Sipepa Nkomo, oyisiphathamandlaseMDC ekhokhelwa nguMnu Morgan Tsvangirai, utshele uNtungamili Nkomo weStudio 7 ukuthinxa kuyinto encane esibambelele ukubunjwa kohulumende womanyano, kuyamangalisaukuthi kungani uMugabe etshiye engakulungisisanga. Kunjalonje, uNtungamili Nkomo oweStudio 7 uphinde wakhuluma lesiphathamandla seMDC ekhokhelwa nguMnu Arthur Mutambara, uMnu AbednicoBhebhe yena othi kakusilo qiniso ukuthi udaba osoluhlupha ngolwezikhundlazeCabinet kuphela.